|  |  |  |  |
| --- | --- | --- | --- |
|  |  | | **Objava za medije** |
| Datum: 13/3/2025  Kontakt:  Katarina Kantolić  menadžer Korporativnih komunikacija  091 4978 027  [katarina.kantolic@addiko.com](mailto:katarina.kantolic@addiko.com)  **O Addiko Bank d.d.**  Addiko je specijalistička banka za građane te mala i srednja poduzeća, fokusirana na brzo i jednostavno kreditiranje i moderne usluge plaćanja.  Addiko Bank d.d. je u vlasništvu Addiko Bank AG i dio je međunarodne bankarske grupacije prisutne u pet zemalja. Addiko Bank AG izlistana je na Bečkoj burzi od 2019. godine.  Addiko teži pozicioniranju kao banka koja razvija inovativna, digitalna bankarska rješenja. Spremna je podijeliti svoja znanja sa zajednicom te podržati projekte kojima se poboljšava digitalna i financijska pismenost, posebno među mladima koji se tek spremaju za upravljanje osobnim financijama ili kreću u poduzetništvo. |  | **Od deset građana samo četvero redovito priča o novcu s bližnjima, iako ih 61 % smatra kako bi razgovarajući o financijama donosili bolje odluke**  **Da se pristup financijskoj pismenosti u Hrvatskoj treba mijenjati pokazali su rezultati istraživanja koje je provela agencija MASMI za Addiko banku. Čak sedam od deset hrvatskih građana razgovor o novcu gleda kao tabu temu te ga povezuje s osjećajima zavisti i srama. Kako bi odgovorila na taj izazov te potaknula dijalog o financijama**, **Addiko banka pokrenula je kampanju *Glasno o novcu*.**  *„Iako se u Hrvatskoj dosta ulaže u financijsku pismenost, naše istraživanje je pokazalo da ljudi bježe od razgovora o novcu. Kada, kao društvo, počnemo otvoreno dijeliti iskustva i aktivno tražiti savjete, financijska pismenost postat će dio svakodnevnice – ne samo za pojedince, već i za cijelu zajednicu. Zato u Addiko banci pokrećemo platformu za razgovor, i pozivamo – glasno o novcu!”* poručio je **Mario Žižek, predsjednik Uprave Addiko Bank d.d.**  Istraživanje provedeno krajem 2024. godine na uzorku od preko 500 ispitanika iz Hrvatske pokazalo je da čak 61 % ispitanika vjeruje kako bi donosili bolje financijske odluke kada bi češće razgovarali o novcu s bliskim osobama, no samo ih 36 % to čini redovito.  **Razgovor o novcu između partnera**  Čak polovica parova nije dogovorila zajednički pristup financijama prije braka ili suživota. Više od trećine ispitanika, 38 %, je priznalo da prije početka zajedničkog života nisu niti bili upoznati s financijskom situacijom svojih partnera. Oko 20 % ispitanika iz ove skupine ima tajni fond i krije svoju potrošnju od partnera.  **Razgovor o novcu između roditelja i djece**  Iako žele prenijeti umijeće pametnog upravljanja novcem svojoj djeci, više od dvije trećine, 68 %, to ne čine jer ih svakodnevne obaveze u tome sprečavaju. 41 % roditelja otkriva su djeca bila svjedoci svađa o novcu, a 47 % kaže da su sami bili svjedoci roditeljskih svađa o novcu u djetinjstvu.  **Razgovor o novcu sa starijim roditeljima**  Samo 43 % građana razgovaralo je sa svojim roditeljima o njihovim planovima za „treću dob”, a 44 % ih nije upoznato s primanjima i troškovima roditelja. Samo petina građana zna da su njihovi roditelji napravili oporuku, dok je tek 13 % ispitanika napisalo vlastitu oporuku za svoje nasljednike.  **„Glasno o novcu“ kao poticaj za razgovor**  Već samo ovi dijelovi rezultata sveobuhvatnog istraživanja svjedoče o nedovoljnoj osviještenosti građana o ulozi razgovora o novcu te o tome da tretiranje financija kao tabu teme može negativno utjecati na svakodnevnicu i životne planove.  Kao odgovor na zabrinjavajuće izazove hrvatskog društva otkrivene istraživanjem, Addiko banka otvorila je platformu „**Glasno o novcu**“ i ponudila konkretne financijske teme za raspravu s bližnjima, prijateljima i djecom.  Štoviše, **Addiko banka se u 2025. godini obvezala da će kontinuiranim osnaživanjem, motiviranjem i apeliranjem u javnom prostoru utjecati na povećanje postotka građana Hrvatske koji redovito razgovaraju o novcu s trenutnih 36 na 56 posto do 2028. godine.**  Više o rezultatima istraživanja, kao i devet konkretnih tema za početak razgovora o novcu, možete pronaći na poveznici: 🔗 Glasno o novcu. | |